
JELENTÉS
a lejárt határidejű határozatok végrehajtásáról

Tisztelt Képviselő-testület!

A lejárt határidejű határozatok végrehajtásáról az alábbiakban adok számot:

· Martfű Város Önkormányzata Képviselő-testületének
4/2018.(II.1.) határozata

a Városfejlesztési Nonprofit Kft 2018. évi pénzügyi tervéről
2.	Képviselő-testület felkéri a polgármestert, hogy a Martfűi Városfejlesztési Nonprofit Kft. további működésével kapcsolatban végezzen vizsgálatot, melynek eredményét 2018. június 30-ig a Képviselő-testületnek be kell terjeszteni,
Felelős: polgármester


Végrehajtás:

Martfű Város Önkormányzata Képviselő-testülete megtárgyalta a Martfűi Városfejlesztési Nonprofit Kft. további működésével kapcsolatos előterjesztést, és a 39/2018.(IV.26.) határozatával a Martfűi Városfejlesztési Nonprofit Kft. jogutód nélküli megszüntetését határozta el.	A Képviselő-testület a Martfűi Városfejlesztési Nonprofit Kft. 2017. évi könyvvizsgálói záradékkal ellátott mérlegének jóváhagyásával egyidejűleg döntött a jogutód nélküli megszűntetés módjáról és időpontjáról. Valamint döntött arról, hogy a Martfűi Városfejlesztési Nonprofit Kft. által ellátott közfeladatokat a továbbiakban hogyan biztosítsa, megvizsgálta a szervezeti kereteire vonatkozó lehetőségeket, a szükséges létszámot, a létszám átadás-átvétel feltételeit, a Kft. megszűntetésével kapcsolatos feladatokat, és meghozta a Martfűi Városfejlesztési Nonprofit kft. jogutód nélküli megszüntetésével kapcsolatos alapítói döntésekről szóló 81/2018.(V.30.) határozatát, mely szerint: 
„1. Martfű Város Önkormányzatának Képviselő-testülete, mint a Martfűi Városfejlesztési, Ingatlankezelői és Hulladékgazdálkodási Szolgáltató Kft. (székhely: 5435 Martfű, Szent István tér 1., cégjegyzékszáma: 16-09-014753, adószáma: 24208123-2-16, a továbbiakban: Társaság) alapítója a Társaság jogutód nélküli megszüntetését, és végelszámolás lefolytatását határozza el. A végelszámolás kezdő időpontjául 2018. július 1. napját jelöli meg.
2. A Képviselő-testület a Társaság végelszámolásának lefolytatására végelszámolónak a REGISZTER 2000 Kft-t választja meg, díjazását 500 000.-Ft + ÁFA összegben állapítja meg.  
3. A Képviselő-testület a Társaság alapító okirat módosítását a határozat melléklete szerint jóváhagyja.
A Képviselő-testület felhatalmazza a Polgármestert a Társaság végelszámolásával kapcsolatos intézkedések megtételére.”

· Martfű Város Önkormányzata Képviselő-testülete megtárgyalta és elfogadta a Martfűi Városfejlesztési Nonprofit kft. jogutód nélküli megszüntetésével a feladat-ellátás további biztosításáról szóló 82/2018.(V.30.) határozatát, mely szerint: 
„1.   A Képviselő-testület a Kft-vel kötött közfeladat-ellátási szerződést 2018. június 30. napjával közös megegyezéssel megszünteti, a közfeladatok ellátását 2018. július 1. napjától a Gyermekjóléti és Szociális Szolgáltató Központ útján biztosítja.
A közfeladat ellátásához szükséges létszámot a Képviselő-testület 17 főben határozza meg, így a Gyermekjóléti és Szociális Szolgáltató Központ létszáma 2018. július 1. napjától 14 főről 31 főre emelkedik.
A Képviselő-testület felhatalmazza a polgármestert, hogy a közfeladat-ellátási szerződés közös megegyezéssel történő megszüntetése érdekében eljárjon, az ezzel kapcsolatos dokumentumokat aláírja.
2. A Gyermekjóléti és Szociális Szolgáltató Központ alapdokumentumainak módosítását az e határozatban foglaltaknak megfelelően el kell készíteni, és jóváhagyásra a Képviselő-testületnek be kell terjeszteni.
Határidő: 2018. június 30.
Felelős: Polgármester”

Végrehajtás: 82/2018.(V.30.) határozat 2. pontjának végrehajtásáról:
A Gyermekjóléti és Szociális Szolgáltató Központ alapdokumentumainak módosítása megtörtént. 
Martfű Város Önkormányzata Képviselő-testülete 
a 99/2018.(VI.28.) határozatával Martfű Város Önkormányzata Gyermekjóléti és Szociális Szolgáltató Központ alapító okiratának módosítását, 
a 100/2018.(VI.28.) határozatával Martfű Város Önkormányzata Gyermekjóléti és Szociális Szolgáltató Központ Szakmai Programjának módosítását jóváhagyta. 
Közfeladat-ellátási szerződés közös megegyezéssel történő megtüntetése 2018. 06.30. nappal megtörtént.



· Martfű Város Önkormányzata Képviselő-testületének
30/2018.(IV.24.) határozata 

a TOP-1.4.1-15-JN1-2016-00001 azonosító számú, „Bölcsőde bővítése, óvodai férőhelyek felújítása Martfűn” című  pályázat keretében a bölcsőde épület kialakítására saját erő vállalásáról
1.)	Martfű Város Önkormányzatának Képviselő-testülete a bölcsőde épület kialakítására rendelkezésre álló fedezethez (nettó 35.776.000,- Ft+ÁFA, bruttó 45.435.520,- Ft) Martfű Város Önkormányzatának 2018. évi költségvetése 9. melléklet 1.3 pontjában foglalt egyéb felhalmozási célú céltartalék (Munkácsy úti óvoda, bölcsőde épületének felújítása TOP pályázat) előirányzat terhére 23.622.047,- Ft-+ÁFA, bruttó 30.000.000,- Ft-ot, az általános tartalékkeret terhére 37.141.277,- Ft+ÁFA, bruttó 47.169.421,- Ft-ot biztosít. 
2.)	A Képviselő-testület az önkormányzat 2018. évi költségvetésének általános tartalékkeretét a 16. melléklet Tartalékok b) pontjának Várható iparűzési adó bevétel ingadozás miatti visszafizetés előirányzat terhére 5.000.000,- Ft-tal megemeli.
Az előirányzat átcsoportosításokat az önkormányzat 2018. évi költségvetésében át kell vezetni. 
Határidő:	2018. június 30.
Felelős: 	Polgármester


Martfű Város Önkormányzata Képviselő-testülete a TOP-1.4.1-15-JN1-2016-00001 azonosító számú, „Bölcsőde bővítése, óvodai férőhelyek felújítása Martfűn” című pályázat keretében az óvoda épületének bővítésére saját erő vállalásáról szóló 122/2018.(VII.23.) határozatával az alábbiak szerint döntött:
„Martfű Város Önkormányzata Képviselő-testülete a Munkácsy úti Óvoda épületének bővítésére rendelkezésre álló fedezethez - 49.395.004,- Ft + Áfa -, - az önkormányzat 2018. évi költségvetésének általános tartalékkerete terhére további 58.229.300,- Ft+ Áfa fedezetet biztosít, a pályázat megvalósításának érdekében.”
Martfű Város Önkormányzata Képviselő-testülete az előirányzat átcsoportosításról szóló 129/2018.(VIII.09.) határozatával az alábbiak szerint döntött:
„A Képviselő-testület az önkormányzat 2018. évi költségvetésének megállapításáról szóló 1/2018.(II.23.) rendeletében szereplő 
- 9. melléklet K6 Beruházás 12. sor Ipari park kialakítás önerő maradvány bruttó 13 200e Ft, 
- 9. melléklet K6 Beruházás 19. sor Kossuth úti ingatlan vásárlás tervezett összeg bruttó 6 000e Ft, 
- 9. melléklet K7 Felújítás 1. sor Sportcsarnok felújítás önrésze bruttó 19 091e Ft,
- 16. melléklet céltartalék iparűzési adó ingadozás miatti visszafizetés bruttó 15 000e Ft összegét, összesen bruttó 53 291e Ft-ot, a 16. melléklet, általános tartalékba helyezi.”

Martfű Város Önkormányzata Képviselő-testülete a TOP-1.4.1-15-JN1-2016-00001 azonosító számú, „Bölcsőde bővítése, óvodai férőhelyek felújítása Martfűn” című pályázat keretében az óvoda épületének bővítésére saját erő vállalásáról szóló 130/2018.(VIII.09.) határozatával az alábbiak szerint döntött:
„A Képviselő- testület Martfű Város Önkormányzata 2018. évi költségvetésének megállapításáról szóló 1/2018. (II.23.) önkormányzati rendeletében a TOP-1.4.1-15-JN1-2016-00001 azonosító számú, „Bölcsőde bővítése, óvodai férőhelyek felújítása Martfűn” című pályázat keretében az óvoda épületének bővítésére biztosított 49.395.004,- Ft+ ÁFA és a 122/2018. (VII. 23.) határozatában elfogadott 58.229.300,- Ft+ ÁFA kiegészítő forrást további 29.910.100,- Ft+ ÁFA összeggel egészíti ki a költségvetés általános tartaléka terhére. Ezzel a beruházás megvalósítására rendelkezésre álló fedezet 137.534.404,- Ft+ ÁFA.”

Végrehajtás:
Az előirányzatok biztosítása érdekében az Önkormányzat 2018.évi költségvetéséről szóló önkormányzati rendelet módosítása a Képviselő-testület 2018. szeptember 27-i ülésére beterjesztésre kerül.



· Martfű Város Önkormányzata Képviselő-testületének
109/2018.(VI.28.) határozata

Martfűi Városfejlesztési Nonprofit Kft vagyonelemeinek megvásárlásáról

Martfű Város Önkormányzata Képviselő-testülete az előzetesen eldöntött végelszámolás megkezdése előtt a Martfűi Városfejlesztési Nonprofit Kft. vagyonelemeit megvásárolja a számvitel szerinti nettó nyilvántartási értéken+Áfa összegben. A vagyonelemek vásárlását össze kell vezetni a Martfűi Városfejlesztési Nonprofit Kft. 15.500.000.-Ft tartozásával, melynek eredményeként a Kft. tartozása Martfű Város Önkormányzatával szemben megszűnik.
A vagyonelemek megvásárlásához Martfű Város Önkormányzata Képviselő-testületének 1/2018.(II.23.) önkormányzati rendelet 16. melléklet E. Általános tartaléka nyújt fedezetet összesen bruttó 35.000.000,- Ft összegben.
A képviselő-testület felhatalmazza a Polgármestert, hogy a vagyonelemek megvásárlására kötött szerződést aláírja. 
Felelős: Polgármester 
Határidő: 2018. június 30.


Végrehajtás:
A Martfűi Városfejlesztési Nonprofit Kft. 2018. június 29-én szerződést kötött a Martfű Város Önkormányzatával a Kft vagyonelemeinek megvásárlására 34 656 108.- Ft összegben. A számlát kiállította a Martfűi Városfejlesztési Nonprofit Kft 2018. június 29-én, melyből a Kft. 15 500 000.-Ft tartozása összevezetésre került a számvitel szerint nyilvántartott vagyonelemek összegével, ennek eredményeként a Kft. tartozása a  Martfű Város Önkormányzatával szemben megszűnt.
A fennmaradó 19 156 108.-Ft összeget 2018. július 16-án utalta át Martfű Város Önkormányzata a Martfűi Városfejlesztési Nonprofit Kft számlájára.


Határozati javaslat:

Martfű Város Önkormányzata Képviselő-testületének
…/2018.(…….) határozata 

a lejárt határidejű határozatokról

Martfű Város Önkormányzatának Képviselő-testülete megtárgyalta a lejárt határidejű határozatok végrehajtásáról szóló jelentést, és az alábbi határozatot hozta:

Martfű Város Önkormányzatának Képviselő-testülete a lejárt határozatok végrehajtásáról szóló jelentést elfogadja, és hatályon kívül helyezi 

- a Városfejlesztési Nonprofit Kft 2018. évi pénzügyi tervéről szóló 4/2018.(II.1.) 

- a Martfűi Városfejlesztési Nonprofit kft. jogutód nélküli megszüntetésével a feladat-ellátás további biztosításáról szóló 82/2018.(V.30.) 

- a TOP-1.4.1-15-JN1-2016-00001 azonosító számú, „Bölcsőde bővítése, óvodai férőhelyek felújítása Martfűn” című pályázat keretében a bölcsőde épület kialakítására saját erő vállalásáról szóló 30/2018.(IV.24.) 

- a Martfűi Városfejlesztési Nonprofit Kft vagyonelemeinek megvásárlásáról szóló 109/2018.(VI.28.) 

határozatokat.


Erről értesülnek: 
1. Képviselő-testület Tagjai
2. Jász-Nagykun-Szolnok Megyei Kormányhivatal, Szolnok 
3. Polgármesteri Hivatal irodavezetők
4. Irattár

Martfű, 2018. szeptember 18.

			Dr. Papp Antal 
									polgármester 


Látta: Szász Éva

